ΚΑΝΟΝΙΣΜΟΣ (ΕΚ) αριθ. 2374/98 ΤΗΣ ΕΠΙΤΡΟΠΗΣ της 3ης Νοεμβρίου 1998 για την έγκριση ορισμένων προσθέτων υλών οι οποίες χρησιμοποιούνται στις ζωοτροφές (Κείμενο που παρουσιάζει ενδιαφέρον για τον ΕΟΧ) Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, την οδηγία 70/524/ΕΟΚ του Συμβουλίου, της 23ης Νοεμβρίου 1970, περί των προσθέτων υλών στην διατροφή των ζώων (1), όπως τροποποιήθηκε τελευταία από την οδηγία 98/19/ΕΚ της Επιτροπής (2), και ιδίως τα άρθρα 9ι και 3, Εκτιμώντας: ότι οι διατάξεις της οδηγίας 70/524//ΕΟΚ του Συμβουλίου, προβλέπουν τη δυνατότητα να επιτραπούν νέες πρόσθετες ύλες ή νέες χρήσεις προσθέτων υλών, λαμβάνοντας υπόψη την εξέλιξη των επιστημονικών και τεχνικών γνώσεων 7 ότι η οδηγία 93/113/ΕΚ του Συμβουλίου (3), όπως τροποποιήθηκε τελευταία από την οδηγία 97/40/ΕΚ (4), έχει επιτρέψει στα κράτη μέλη, κατά παρέκκλιση της οδηγίας 70/524/ΕΟΚ, να εγκρίνουν προσωρινά την χρησιμοποίηση και την εμπορία των ενζύμων, των μικροοργανισμών και των παρασκευασμάτων τους στις ζωοτροφές 7 ότι, κατόπιν εξετάσεως φακέλων οι οποίοι είχαν υποβληθεί από τα κράτη μέλη σύμφωνα με το άρθρο 3 της οδηγίας 93/113/ΕΚ, φαίνεται ότι είναι δυνατόν να εγκριθεί προσωρινά ένας ορισμένος αριθμός ουσιών οι οποίες ανήκουν στις ομάδες των ενζύμων και των μικροοργανισμών 7 ότι η επιστημονική επιτροπή ζωοτροφών διετύπωσε ευνοϊκή γνώμη όσον αφορά το αβλαβές των εν λόγω ουσιών 7 ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής για τις ζωοτροφές, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Οι ουσίες που ανήκουν στην ομάδα των ενζύμων και απαριθμούνται στο παράρτημα του παρόντος κανονισμού, μπορούν να εγκριθούν σύμφωνα με την οδηγία 70/524/ΕΟΚ ως πρόσθετες ύλες στις ζωοτροφές, υπό τους όρους οι οποίοι θεσπίζονται στο εν λόγω παράρτημα. Άρθρο 2 Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός εφαρμόζεται από την 1η Ιουλίου 1999. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 3 Νοεμβρίου 1998.

[Source: multi_eurlex | Tokens: 2025]